Sleepy Sleepers

Sleepy Sleepers ehk Sliipparid on 1974. aastal Lahtis asutatud huumori-rokkbänd. Bänd äratas juba algusest peale tähelepanu oma provokatiivsete laulutekstidega. Bändi esialgne nimi oli Sleepy Sleepers ja Raavat Naiset. Sleepy Sleepersi esimene album oli 1975. aastal ilmunud "Sinulle äiti", mille avalugu oli "Kuka, mitä, häh?". 1977. aastal põhjustas ansambel oma plaadiga "Takaisin Karjalaan" väikese skandaali. Esialgne plaadi nimi oli "Karjala takaisin", plaadifirma EMI ei julgenud seda avaldada. Plaadil kõlasid teiste hulgas laulud "Kapina Wiipurin asemalla (Mäss Viiburi jaamas)", "Anarkiaa Karjalassa (Anarhia Karjalas)", "IC:llä Karjalaan (Kiirrongiga Karjalasse)", "Jytinää Eestissä (Eestis kõmiseb)", "Mennään Karjalaan (Mingem Karjalasse)" ja "Kaapataan lentokone Moskovaan (Kaaperdame Moskva lennuki)". Plaat oli tolleaegse Soome enesetsensuuri jaoks liiga terava sõnumiga. 1978. aasta veebruaris hindas Soome – Nõukogude Liidu Ühingu Kajaani osakond bändi muusikat alaarenenuks ning Soome ja NSV Liidu häid suhteid rikkuvaks. Avalike jukebox'ide haldaja Raha-automaatiyhdistys reageeris kiiresti ning singel "Kaapataan lentokone Moskovaan" kadus plaadimasinatest. Ansambel oli väga viljakas: parimatel aegadel anti välja mitu albumit aastas, näiteks 1984. aastal üllitati viis albumit. Bändi viimane stuudioalbum oli 2007. aasta "Kekkonen Helsingissa", kus solistiks kuueaastane Fred Aaron ja esitati vanu Sliiparite hitte. Sleepy Sleepers lõpetas oma aktiivse tegevuse 1980. aastate lõpus, kui bändi baasil moodustati (hiljem rahvusvaheliseltki läbi löönud) kollektiiv Leningrad Cowboys. 2000. aastatel Sleepy Sleepers aktiveerus ja avaldas pärast 18-aastast pausi 2007. aasta aprillis veel ühe stuudioalbumi. Augustis 2014 teatas bänd, et korraldab oma 40. aastapäeva puhul turnee. Selle avalöök toimus Jämsäl 20. septembril 2014. Kontserdid jätkusid veel 2015. aastal. Bändi tegemistest jutustav rokkmuusikal "Kuka Mitä Häh?" esietendus Lahti Sibeliustalos 8. oktoobril 2013. Tõsielul põhineva fantaasialoo stsenaariumi kirjutasid Mato Valtonen, Sakke Järvenpää ja Sibeliustalo programmijuht Jalle Niemelä, kes oli ühtlasi muusikali lavastaja. Muusikali peategelaseks on bändiga pikka aega koos tuuritanud roudie Pulu Asunmaa. Peaosades mängisid Markku Häkkinen (Pulu), Roope Salminen (Mato), Ilari Hämäläinen (Sakke) ja ansambel PMMP laulja Mira Luoti (Saara). Koreograaf oli Hilppa Lampi ja dirigent Costello Hautamäki. Muusikal etendus kaksteist korda 2013. ja kuus korda 2014. aastal. Sakari "Sakke" Järvenpää – kitarr ja vokaal (1974–) Markku "Mato" Valtonen – (1974–) vokaal Tuomas "Tume" Uusitalo – kitarr ja vokaal (2003–) Varre Vartiainen – kitarr (2003–) Timo Tolonen – basskitarr (2003–) Petri "Pope" Puolitaival – tenorsaksofon (2006–) Okke Komulainen – klahvpillid (2003–) Sami Järvinen – trummid (2003–) Sakari "Sika" Eerola (1974–1975) Kari "Zapa" Kajala (1974–1975) Pekka "Speedy" Laakso (1974–1975) Timo "Jäykkä" Järvinen (1974–1975, 1978–1983) Olli Palkamo (1974–1975) Jukka Käyhkö (1974–1975) Ari Pänttönen (1974–1975, 1978–1980) Juha Pönni (1975) Jukka-Matti Leskinen (1975) Henkka Heinomaa (1975, 1977) Wellu Heinomaa (1975) Jukka Kotialho (1975–1975) Olli Pekkola (1975–1978) Tapio Luumi (1975–1981) Jori "Kiki" Jokelainen (1975–1977) Juha Laitila (1975–1976) Markus Heikkerö (1975–1978) Kari "Pitkä" Lehtinen (1975–1985) k. 2014 Igor Sidorow (1976–1979) Markku Kalliolevo (1977) Heinäsirkka (1977, 1986) Dave Lindholm (1978–1979, 1982) Tiina Tiikeri (1980–1985) Jone Hänninen (1981–1982) Hannu Lemola (1981–1982) Kari Kaatrakoski (1982–1983, 1985) Albert Järvinen (1981–1982) Sakari Kuosmanen (1983–) Vesa-Pekka "Costello" Hautamäki (1983) Harri Kinnunen (1983–1985) Reijo Heiskanen (1983–1984) Heikki Keskinen (1983, 1988) Pekka "Devil" Virtanen (1983–1988) Mauri Sumén (1985–) Silu Seppälä (1985–1991) Jonttu Virta (1985–1986) Pimme Korhonen (1986–1989) Jouni Takamäki (1986–1990) Esa Niiva (1989) Jyri Närvänen (1989–1991) Jouko Hohko (1991) Jami Haapanen (1991) Sinulle äiti (1975) Livet I Bordell (1976) Takaisin Karjalaan (1977) Holiday In New York '59 (1978) The Mopott Show (1979) Metsäratio (1980) Levyraati (1981) The Hevoset (Ei avaldatud) Julkusen Mulkku (Ei avaldatud) Enzio Benzina : La Musica (1982) CBS 40-85854, italo-pop paroodia Sleepy Sleepers in the Rio (1982) Sleepy Sleepers in the Rio (ingl.k.) (1983) Alma tädin illuusio (1983) Chinese Nights (1983) Tohtori Pöhön aerobix (1984) Suomen poliisit (1984) Voikkaa ja huikkaa (1984) Sossu-possuilua Finlandiassa (1984 kassett) Born In The S.A.V.O. (1985) Rock'y VI - Pölkyllä päähän (1986) Sleepy Sleepers Sings Matti ja Teppo (1987) Turakaisten paratiisi (1988) Sleepy Sleepers Sings Elvis (1989) Eurowiisut – Terveisiä perseestä (2007) Roni Aaron & Sleepy Sleepers: Kekkonen Helsingissä (2007) Vain Elämää - Only Rock'n'roll (2015) Sleepy Sleepersin pahimmat (1978) Vanhat killerit (1985) Perspuolet (1989) CBS-klassikot (1989) Lainapeitteet (2000) Vanhat killerit 2 (2000) Kekkonen (2003) Lauluja rakastamisen vaikeudesta (2006) Collections (2007) In the Rio (25. Anniversary Edition) (2007) Soppa-DVD (2006) Pölkyllä päähän! Sleepy Sleepers palaa lavoille, Ilta-Sanomat. 14.8.2014 Sibeliustalo.fi[alaline kõdulink] Kuka, Mitä, Häh? Sleepy Sleepers palaa Lahteen musikaalina, Omalähiö, 8.2.2013 Yle.fi 3.3.2014 Jytinää Eestissä: Sleepy Sleepersien pitkä ja kivinen tie. Raamatu koostajad Jukka Lindfors, Markku Salo. Näköispainos (1. trükk: Odessa, 1987). Helsinki: Johnny Kniga, 2003. ISBN 951-0-28579-X. {{cite book}}: tühi viide (juhend) Sleepy Sleepers SOPPA DVD Sleepy Sleepers Last.fm Heavy metal tappaa. Yle Elävä arkisto. Sleepyt ja punk-rock. Yle Elävä arkisto.